Bagong Sanlibutang Salin ng Banal na Kasulatan

Mga basehan

Ang pangunahing tekstong ginamit sa pagsasalin nito ng Lumang Tipan sa Ingles ang Biblia Hebraica ni Kittel. Ang tekstong Hebreo na Biblia Hebraica Stuttgartensia (1977) ay ginamit sa pagbabago ng mga footnote sa 1984 bersiyon ng New World Translation. Ang ilang mga tekstong kinonsulta sa pagsasalin ang Aramaic Targums, Dead Sea Scrolls, Samaritan Torah, the Greek Septuagint, the Latin Vulgate, Masoretic Text, Cairo Codex, Codex Petropolitanus, Aleppo Codex, Christian David Ginsburg's Hebrew Text, at Leningrad Codex.
Ang pangunahing tekstong Griyego ng mga skolar na sina B. F. Westcott at F. J. A. Hort (1881) ang ginamit na basehan sa pagsasalin ng Bagong Tipan sa Ingles. Sumangguni rin ang komiteng tagapagsalin ito sa Novum Testamentum Graece (18th edition, 1948) at sa mga gawa nina José M. Bover (1943) at Augustinus Merk (1948). Ang United Bible Societies' text (1975) at Nestle-Aland text (1979) ay ginamit upang baguhin ang mga footnote sa 1984 bersiyon. Ang mga karagdagang kinonsulta ang Armenian Version, Coptic Versions, the Latin Vulgate, Sixtine at Clementine Revised Latin Texts, Textus Receptus, Johann Jakob Griesbach's Greek text, Emphatic Diaglott, at iba't ibang mga papyri.

Kritikal na review

Ayon sa New Catholic Encyclopedia tungkol sa NWT reference edition: "Ang salin [ng mga Saksi ni Jehova] ng Bibliya ay may kahanga-hangang kritikal na aparato. Ang akda ay mahusay malibang kapag ang kaalamang siyentipiko ay sumasalungat sa mga tinanggap na doktrina ng kilusan." Binatikos nito ang pagsasalin ng NWT ng Kyrios bilang "Jehovah" ng 237 beses sa bagong Tipan.
Binatikos ni Dr. Harold H. Rowley (1890–1969) ang unang bolyum ng NWT noong 1953(Genesis hanggang Ruth). Kanyang inilarawan ang mga ito bilang "insulto sa salita ng Diyos". Isinaad ni Rowley "Mula simula hanggang wakas, ang [unang] bolyum na ito ay isang maningning na halimbawa kung paanong hindi dapat isalin ang bibliya."
Sa isang 2003 pag-aaral ni Jason BeDuhn na associate professor ng religious studies sa Northern Arizona University Estados Unidos ng siyam na pinakaginagamit na mga bibliya sa tagapagsalita ng Ingles kabilang ang NWT, New American Bible, The King James Bible at The New International Version, kanyang siniyasat ang mga talata ng Bagong Tipan na ang "pagkiling ay pinakamalamang na nakialam sa salin". Sa bawat talata, kanyang kinumpara ang tekstong Griyego sa mga salin ng bawat saling ito ng Bibliya at naghanap ng mga pagtatangkang pagkiling sa pagbabago ng kahulugan. Ayon kay BeDuhn, ang New World Translation ay "hindi malaya sa pagkiling" ngunit lumitaw na "pinakatumpak sa mga saling ikinumpara" at kaya ay isang kahanga-hangang mabuting salin. Kanyang isinaad na ang "karamihan ng mga pagkakaiba ay dahil sa mas malaking akurasya ng NWT bilang literal at konserbatibong salin". Isinaad ni BeDuhn na ang pagpapakilala ng Jehova sa Bagong Tipan ng 237 beses ay "hindi tumpak sa pinakabasikong prinsipyo ng akurasya" at "ito ay lumalabag sa akurasya para sa ninanais ng denominasyon na mga ekspresyon ng Diyos". Kanyang isinaad na upang mas malawakang matanggap ang NWT, ang mga tagapagsalin nito ay kailangang iwan ang paggamit ng Jehova sa bagong Tipan.
Ang kasapi ng lupon ng American Bible Society na si Dr. Bruce M. Metzger ay nagsaad na "sa kabuuan' ang isa ay magkakamit ng isang matitiis na mabuting impresyon ng kasangkapang pangskolar ng mga tagapagsalin". Gayunpaman, tinukoy ni Metzger ang mga instansiya kung saan ang salin ay isinulat upang suportahan ang doktrina nito na may "ilang mga buong maling pagsasalin ng Griyego".  Kabilang sa mga "hindi maipapagtanggol" na katangian ng salin ang paggamit nito ng Jehova sa Bagong Tipan.
Ayon kay Dr. William Barclay, Professor of Divinity and Biblical Criticism, "ang sinasadyang pagliko ng katotohanan ng sektang ito ay makikita sa salin ng Bagong Tipan nito...Saganang maliwanag na ang sektang makapagsasalin ng Bagong Tipan tulad niyan ay hindi tapat nang intelektuwal.